A NETFLIX DOKUMENTUMFILM-SOROZATA
A kutyák nagyra becsült tulajdonságaikat
mind vad őseiktől örökölték.
Az éles érzékek…
az erő…
és az elszántság…
segítettek a kutyáknak a világ meghódításában.
De a sikerük valódi titka sokkal meglepőbb.
A barátságosság rejti.
Ez teszi a kutyákat, legyenek házi kedvencek vagy vad farkasok,
a család tagjává.
KUTYÁK
Minden kutya története rejtve, a biztos menedékben kezdődik.
Itt él 15 afrikaivadkutya-kölyök.
Öthetesek.
Nagyon vágynak a szilárt táplálékra.
A gyerekvigyázók is éhesek.
A háziasított kutyákhoz hasonlóan másoktól kapnak enni.
Viszont tőlük eltérően sosem tudják, megérkezik-e a vacsora.
Anya, apa és a család többi tagja hajnal óta vadászik.
Teljes összhang.
Egy egységet alkotnak.
Mesterien terítik le nagy zsákmányukat, a sebességük akár a 64 km/órát is eléri.
De nem mocsaras terepen.
Szilárd talajra kell terelniük a zsákmányt.
Ám a zambézi víziantilopok tudják, hogy a mélyebb víz életet menthet.
Túljártak az eszükön.
A terep is sok.
Most már túl meleg van a vadászathoz.
Nem visznek haza semmit, tehát az egész család szenvedni fog.
Az éhes kicsik húst követelnek anyától.
De csak egy kis tejet tud adni.
Ha nem kapnak enni hamarosan, a kölykök elpusztulnak.
A következő napok döntenek.
A sikerhez a falkának minden tulajdonságára szüksége lesz,
amelyen osztozik szélesebb családjával.
A farkasokkal…
a rókákkal, a vadkutyákkal
és a sakálokkal.
Harmincöt faj.
Mindegyik vadász.
A 60 kilós farkasoktól a csivava méretű rókákig.
A Szaharától az Északi-sarkig mindenhol ott vannak a bolygón.
Mindegyik fajnak kivételes a szaglása, látása és hallása.
És nagyon agilisek.
Viszont nem a leggyorsabb húsevők.
És nem is a legnagyobbak.
Minden kutyafajta kivételesen erős.
Ennek az oka a múltjukban keresendő.
Több mint 40 millió évvel ezelőtt
megjelentek az első kutyafélék a ma USA délnyugati területén.
Ma is itt él a család egyik ősi tagja.
A szürkeróka rókának néz ki,
de közelebb áll a kutyafélék primitív őseihez.
A kutyák innen indultak el.
Kicsi.
Félénk.
Egy modernebb kutyaféle, a prérifarkas, megöli, ha teheti.
Csakhogy a szürkerókának van egy trükkje.
Kiválóan mászik fára.
A legtöbb kutya erre nem képes.
Hosszú karmok. Rövid végtagok.
Fürgeség.
Inkább macska, mint kutya.
A korai ősök túlélésének a titka az volt, hogy meghúzták magukat.
De végül lejöttek a fákról,
és a ma ismert fortélyos vadászokká váltak.
A rövid, erős lábak megnyúltak,
és a kutyák lábujjhegyre álltak.
Az erős izmok és a mellső láb speciális ínszalagjai
ruganyossá teszik a lépteiket.
A járásuk olyan hatékony,
hogy világszínvonalú hosszútávfutókká tette őket.
ÉSZAK-ALBERTA KANADA
A fagyos északon nehéz ételt találni.
A szürkefarkas-pár, a súlyuk kétszerese a német juhászkutyáénak,
vezeti a családot.
Naponta akár 100 km-t is megtesznek.
A zsákmány felkutatása csak a kezdet.
Meg is kell ölni.
A felnőtt bölény tömege kb. egy tonna.
A szarva és a patája halálos fegyver.
Ha védekezni kezdenek,
a csorda olyan, mint egy erőd.
A farkasfalka ostromra készül.
A félelem vagy a gyengeség jeleit keresik.
Türelmesen várakoznak,
napokig.
Nincs sok feladatuk.
Elég körbezárni őket.
Lélektani hadviselést folytatnak.
A bölények végül nem bírják tovább idegekkel.
Most az a fontos, hogy ne hagyják őket megállni.
Az apa vezeti az üldözést.
Zaklatja őket.
Ezzel nagy kockázatot vállal.
Miután kiválasztotta az áldozatot, nem adja fel.
Harap és harap, amíg el ne fogy a fiatal bölény ereje.
A kutyák nem képesek a tiszta ölésre.
De végtelenül kitartó.
A kitartás segít neki elejteni a legalább ötször nehezebb zsákmányt.
A család helyzete ezzel gyökeresen megváltozik.
Nem minden kutya vadászik falkában.
Magányos farkasként keresi zsákmányát.
Első pillantásra olyan, mint egy róka.
Csak éppen…
mintha gólyalábon állna.
A sörényes farkas a világ legmagasabb kutyaféléje.
GOIÁS BRAZÍLIA
Az étel megszerzéséhez a magasságát hívja segítségül.
A marmagassága majdnem egy méter. Kiválóan rálát a magas fűre.
Ezen a száraz síkságon kevés nagy testű állat él.
Mivel kevés a zsákmány,
egyedül dolgozik.
Kivételes orrára és füleire támaszkodik.
A szaglása körülbelül 50-szer érzékenyebb, mint a miénk.
Emellett az ultramagas frekvenciákat is hallja.
Mivel ilyen kis állatokra vadászik, nincs ideje szünetet tartani.
De pusztán a rágcsálókkal nem lakik jól.
Egy gyümölcsökkel teli fa alatt
a kutyafélék egyik meglepő tulajdonságát mutatja meg.
Néha még a húsevők is vegetáriánusok.
A kutyák fogai kisebbek, de sokoldalúbbak a macskák fogainál,
így a legtöbbjük szinte bármit megehet.
A rugalmas étrend miatt a kutyák kibírják, ha eltűnnek szokásos zsákmányállataik.
És szinte bárhol képesek fennmaradni.
BRISTOL ANGLIA
Még a betondzsungelben is képesek otthonra lelni.
Sok városban
vörös rókák járják az utcákat, miután leszállt az éj.
A jelenlétük az egyik alapvető kutyatulajdonságnak köszönhető.
A dolognak ahhoz van köze,
ami a föld alatt folyik.
Ez a nőstényróka most ellett.
Minden vadkutya élete egy menedékben kezdődik,
amelyet általában az anya ás ki.
Biztonságos hely,
így a kölykök a születéskor kicsik és tehetetlenek lehetnek.
Az almok pedig nagyok.
A hét kölyök szoptatása kimeríti.
Ám a kicsiket éjjel-nappal etetni kell.
Nem mehet ki táplálékért.
Minden nőstény mögött ott áll egy fantasztikus Róka úr.
A várost járja, és ételt visz a párjának.
Ez ritkaság.
Nem sok emlős nőstényről gondoskodik így az apaállat.
De minden vadkutyacsaládban van egy ételt szállító apa.
Ez a hűség a kutyák és emberek közötti kötelék eredete.
És statisztikailag emiatt marad életben több kölyök.
A kutyacsalád sikerének az alapja nem a fizikai erő.
A lényeg az apa- és az anyaállat egész életen át tartó kapcsolata.
Az afrikai vadkutyák odaadása végső próbatétel elé kerül.
A 15 kölyök és a több mint 20 idősebb testvér miatt
létfontosságú, hogy gyorsan sikert hozzon a vadászat.
Apa megérzett valamit.
De ez nem zsákmány.
Ez egy másik ragadozó.
Az oroszlánok megölik a vadkutyákat.
A kölykök komoly veszélyben vannak.
A harc értelmetlen.
Jobb elcsalogatni az oroszlánt a menedéktől.
A terv bevált.
De most már ismeri a rejtekhelyüket. Visszajöhet.
A kutyáknak kockáztatniuk kell.
Most, fényes nappal kell elköltöztetniük a kölyköket.
Vannak más menedékeik,
de a legközelebbi majdnem egy kilométerre van.
Túl messze a gyenge lábaknak.
Ideje, hogy segítsenek az idősebb testvérek.
Itt biztonságosabb, de még mindig éhesek.
A túlélés esélye egyre csökken.
A kutyák meglepően sebezhetők.
És ha valaki kisebb, mint egy törpe tacskó,
mindig ő lesz az alárendelt.
Ez a hím lapátfülű róka egyedül vigyáz öt kölykére,
míg az élete szerelme, az anyjuk,
vadászik.
Mi baj történhetne?
A nap átlagosan kezdődik.
Először mosakodás…
aztán otthoni iskola.
A kölykök lelkes felfedezők.
Most tanulják denevérszerű fülük használatát.
Hozzánk képest a 20 decibellel halkabb hangokat is meghallják.
Még a termeszek és a bogarak lépéseit is.
Hihetetlen, de a lapátfülű róka szinte csak rovarokkal táplálkozik.
Anyának több ezret kell megennie naponta, hogy elég teje legyen a kölyköknek.
Ezért van órákig távol.
És ezért marad apa a menedéknél,
a kölyköket gondozva.
Az élete árán is megvédi őket.
Ám a készülő heves vihar veszélyt hozhat.
Az özönvízszerű eső mindenkinek gond, aki a föld alatt él.
Apa és a kölykök könnyen megússzák.
A szomszédaikat azonban kiöntötte az eső.
Menekülés közben
valaki elkeveredett.
Egy elveszett kölyök nem él sokáig.
Szüksége van a család segítségére.
Apa és az öt kölyke van a közelebb.
Muszáj segítségért könyörögnie.
Kockázatos dolog.
A kutyák gyakran megölik a betolakodókat.
A kölykök lassan megenyhülnek.
Jó jel, hogy apa befészkeli magát mellé.
Hazaér anya.
Arra, hogy még egy éhes száj várja.
De a szeme sem rebben.
Az elveszett kölyök valószínűleg rokon.
Ettől függetlenül ritkán figyeltek meg ilyen örökbefogadást.
Az ellágyuló apák és a rugalmas családok segítenek túlélni a nehéz időket.
A kutyák kifejezetten társas lények.
A családi életük kulcsa pedig a kifinomult kommunikáció.
A farkasüvöltés félelmetes.
TROMS NORVÉGIA
A szomszédoknak 16 km-ről is megmutatja a falka méretét és erejét.
Mintha zászlót lobogtatnának.
Figyelmeztetés, hogy ne álljanak az útjukba.
A falkán belül még kifejezőbbek.
Egy pillantás.
Lelapulás.
Felálló szőr.
A farok magassága.
Valójában minden mozdulatuk egy bonyolult nyelv része.
És ezt a nyelvet a kutyáink is értik.
De a kutyacsaládok között itt van a legnagyobb szigor.
Főleg, ha eljön a vacsora ideje.
Mindig az idősebb farkasok esznek elsőnek.
Ha egy fiatal tiszteletlen…
a falkavezér teszi helyre.
Csak a megalázkodás békíti meg.
Úgy gondolják, hogy ez a szigorú dominancia-sorrend tette lehetővé
az együttműködést az emberrel.
Az alacsony rangú farkasok gyakran éhesek maradnak.
Nehéz időkben a falka kiveti őket magából.
Kb. 40 000 évvel ezelőtt
egy éhező fiatal farkas megjelent őseink mellett,
és kiskutya szemekkel esdekelt ételért.
A farkasoknak sikerült a korai emberi családok részévé válni.
És megszerettük őket.
Hihetetlen, de minden házi kutya, a toy uszkártól a német dogig,
a szürke farkas leszármazottja.
Ugyanakkor a viszonyunk a család vad oldalával bonyolult.
A mesék azt tanítják, hogy csúnyák és gonoszak.
Vagy éppen ravaszak.
Bár ugyanolyan hűségesek és okosak, mint az ember legjobb barátja.
A kutyaféléket, főleg a farkasokat, világszerte üldözték,
és elűzték korábbi tágas élőhelyeikről.
De rugalmasak.
Ha van csak egy kis esély és hely,
a kutyák megjelennek.
BRISTOL ANGLIA
Egyesek pedig páratlan sikerre leltek modern világunkban.
A VAKVEZETŐ KUTYÁK CSAK A KERTBE LÉPHETNEK BE
Anya és apa kemény munkájának köszönhetően
a vörösróka-kölyök kész meghódítani a világot.
Öt hónapos, most tanulja az önálló életet.
A testvér életre szóló barát lehet.
Társ a vadászatban.
KUTYÁVAL TILOS
Az utcát járva jól teszik, ha tanulnak anyától.
Rendszeres élelemforrásra bukkant.
A vadállatok etetése gondokat okozhat.
De talán új kapcsolat kezdetét jelenti
a vadkutyák és köztünk.
Úgy, ahogy a farkasokkal történt sok ezer éve.
A kölyök most azt tanulja meg,
hogy az odaadott vagy kidobott étel miatt
az ember a túlélése kulcsa.
A kiválóan alkalmazkodó és megalkuvó vörös róka 82 országban van jelen,
öt kontinensen.
A farkasok helyett ma már ők a világ legelterjedtebb ragadozói.
Nem minden faj áll ilyen jól.
Az élőhelyük elvesztése, a vadászat és a betegségek miatt
mára 7000 alá csökkent a felnőtt afrikai vadkutyák száma.
Ennek a családnak a jövője hajszálon múlik.
Muszáj ételt találniuk.
A cserjés szavannán sok hely van, ahol elrejtőzhet a zsákmány.
A falkának stratégiát kell váltania.
A csapat erejére van szükség.
Kettes-hármas csoportokban próbálják kiűzni a búvóhelyükről az impalákat.
Apa üldözésbe kezd.
De a munkát a többieknek kell bevégezniük.
Végre sikerrel jártak.
Nagy darabokra tépik a húst, és egyben nyelik le.
Sietniük kell.
Ha felbukkan a többi ragadozó…
ott kell hagyniuk a zsákmányt.
Újra hazafelé veszik az irányt.
De ezúttal nem üres kézzel térnek vissza.
Némelyik a testtömege harmadának megfelelő mennyiségű hús cipel,
amelyet sietve nyelt le.
Ekkora izgalom csak egy dolgot jelenthet.
A farkasokkal ellentétben itt nincs rangsor.
A kölykök és az őrzőik mind megkapják a részüket.
A mai örömteli nap.
A kölykök jövője pedig valamivel biztosabb.
Az afrikai vadkutyák esetében a túlélés a bátor és kitartó csapaton alapul.
De akár falkában, akár magányosan vadásznak,
végső soron minden anya és apa kikezdhetetlen hűségének erejétől függ.
Ezért olyan sikeresek a kutyák.
És ezért foglalnak el olyan különleges helyet a szívünkben.
A feliratot fordította: Vass András